Først vil jeg nævne at jeg generelt synes at sælgerne i Elgiganten er venlige og bevidste om de produkter I sælger. Jeg har købt hårtørrer, køle-frys og stereoanlæg her med tilfredshed.

D.2.nov.2015 besøgte jeg en af jeres afdelinger, da jeg i efteråret har overvejet en ny android telefon. Mine overvejelser var gået på Experia eller Edge......

Denne dag mødes jeg af en ung, dynamisk sælger, der rigtig fint spørger ind til mine behov. Jeg bliver, ærligt talt, taget lidt på sengen, da jeg ikke kom ind med intentionen om at købe, men blot orientere mig i en anden retning. Jeg forsøger at opsummere mine behov kort. Meget hurtigt holder han en salgstale om HONOR 7. 

Sælger er dygtig på den gammeldags facon, hvor tiden til tænkning hos kunden minimeres, og jeg ender med blot at stå med valget "sort" eller "hvid"!!! Herforuden bedyrer han, at han altid giver en samlet pakkepris og den er rigtig fin, lige til mig! Da jeg påtaler hans salgsevner, giver han mig næsten dårlig samvittighed ved, at fortælle mig at han intet har ud af salget og at det vigtige for ham er min tilfredshed! Tillige får han mig til at føle mig taknemmelig for alle de rabatter han giver mig. Jeg ender med at acceptere, trods min følelse i maven af, at jeg ikke har mig selv helt med, jeg bliver endda presset til at skifte teleselskab, til trods for at jeg er glad for det jeg har. Det skal siges at jeg hele vejen udtrykte min tvivl, men sælger anerkendte ikke tvivlen.

Han er så sikker på at dette tilbud og denne telefon er så meget mig, at han tilbyder mig, at jeg kan komme om en uge og "svine ham til", som han udtrykte det. Jeg spørger om jeg "kun" skal svine ham til, eller hvad det betyder? Til dette svarer han at: "nej, nej, så finder vi ud af noget".  Han synes jeg skal gå hjem og prøve den af,...det er dette sidste tilbud, der får mig til at overvinde mig selv og give denne HONOR 7 en chance - trods min intention om en high end tlf. Han hjælper mig endda selv over til supporten, så de kan overføre alle data fra min gamle telefon på stedet (mærk presset)! Teknisk set er det dermed medarbejderne i Elgiganten, der bryder emballagen med sælgers vidende.

Jeg tager telefonen med hjem, men må erkende, at dette ikke er "min telefon". Den er fin til prisen, men jeg savner simpelt hen det sidste, der lige præcis skiller en mellemklasse fra en high-end. Finishen i både hardware og interface er fesen og visse funktioner svigter. Jeg er faktisk rigtig ked af købet og at jeg overrulede min mavefornemmelse.

Jeg kaster håndklædet i ringen, da jeg finder ud af, at jeg har 14 dages fortrydelsesret på telefonabonnementet. Jeg tager tilbage til Elgiganten med hele pakken! Denne gang mødes jeg af en ny forstående sælger. Jeg sætter ham ind i sagen. Han konsulterer sin chef og den kollega, der solgte mig telefonen. SURPRISE!!! Han kunne intet gøre!

Humlen var, at jeg havde taget telefonen i brug, og at jeg måske havde "misforstået" noget, i og med at de kun tog en telefon retur, hvor emballagen ikke var brudt!

Jeg er ikke dum og kender almindelige forretningsbetingelser. Når jeg kom tilbage var det fordi jeg havde fået dette unikke tilbud, at "prøve telefonen af". Her ER jeg måske dum, når jeg spørger: kan det lade sig gøre uden at bryde emballagen????? Og ja, jeg forstår argumenter som at en brudt emballage handler om sikkerhedspolitikker! Men nu var det sælger, der inviterede til en særaftale, formodentlig fordi han kunne mærke min tvivl til det sidste. Ikke nok med det, han fulgte mig selv til support, hvor data skulle overføres....

Jeg sidder nu med en telefon, jeg aldrig bliver glad for og et abonnement, som ikke giver mening for mig, da jeg betaler dobbelt op, fordi jeg lige har fået Yousee (læs TDC) abonnement, hvor jeg også kan se tv på min telefon, og jeg savner at Elgiganten tager ansvar for en meget uheldig handel.

Hvad er det så egentlig, jeg er utilfreds med? 

Jeg er utilfreds med, at Elgiganten har sælgere, der er så "dygtige", at de ikke egentlig lytter til kunden og indgår en ordentlig dialog. 

Jeg er utilfreds over at være strandet med en telefon, jeg ikke bryder mig om, og at sælgers tilbud om "at vi finder ud af noget" tilsyneladende ikke står ved magt.

Jeg er utilfreds med, at hvis jeg sælger telefonen i Den Blå Avis, som den forstående sælger foreslog, så mister jeg dels penge på den og dels kan det ende med at jeg må køre med dobbeltabonnement, fordi jeg skal have en anden telefon.

Jeg er utilfreds med at jeg er bundet op på et teleselskab, der nu får dobbelt honorar for den samme ydelse, tdc play....

Jeg føler mig bondefanget og snydt.

Jeg er utilfreds med al den tid, jeg har brugt på et utilfredsstillende køb i Elgiganten.

Det handler ikke om penge - jeg ville betale for en high end telefon, hvis tilbuddet kunne stå mål med andre forhandlere.

Det er meget uvant for mig at klage, men jeg føler mig faktisk så snydt af Elgiganten, omend høfligt, at jeg tvivler på at gøre et køb her igen i fremtiden, og i hvert fald vil jeg løbe langt væk, hvis en af jeres sælgere nærmer sig.........

Den ene stjerne er for sælgernes meget høflige fremtoning...